Марија Бергам
Марија Бергам (Котор, 5. април 1991) српска је позоришна, телевизијска и филмска глумица.

Биографија 
Рођена у Котору, Марија је пореклом из оближњег Столива. Своју прву телевизијску улогу остварила је у филму Клопка из 2007, где је као малолетна играла ћерку локалног тајкуна, Алису. Након завршене треће године средње школе, уписала је Факултет драмских уметности у Београду. Као студенткиња треће године глуме, награђена је из фонда Дара Чаленић за најбољу глумицу у представи Радници умиру певајући на Стеријином позорју 2012. године. У међувремену је радила и на филму Нигде, који је премијерно приказан након више од пет година, 26. августа 2017. године. Током 2013, појавила се у остварењима Где је Нађа? и Фалсификатор. Исте године је и дипломирала у класи професорке Биљане Машић. Са њом су студирали Ива Стефановић, Милан Марић, Милена Живановић, Немања Стаматовић, Соња Ковачевић, Иван Заблаћански, Ваја Дујовић, Матија Живковић и Марија Стокић. Играла је и у трећој сезони серије Будва на пјену од мора.

Након порођајне паузе, Марија је прошла кастинг за улогу у серији Сенке над Балканом, Драгана Бјелогрлића. Улогу није добила одмах, али јој је након два месеца додељен главни женски лик у том пројекту. Серија обилује еротским сценама, у којима се Маја Давидовић, иначе њен лик у серији, појављује потпуно обнажена. Њеног партнера, тужиоца Војина Ђукића, у првој сезони серије тумачио је Милош Тимотијевић. Сцене су изазвале подељена мишљења јавности, а сама глумица је признала дозу непријатности приликом снимања, али и нагласила да то сматра саставним делом своје професије. У априлу 2018. године, Марија је са екипом серије Војне академије отпочела снимање 4. сезоне, где се по први пут у својој каријери на сету појавила заједно са супругом.

Поред телевизијских улога, Марија је играла и у неколико позоришта. На Факултету драмских уметности у Београду почела је да ради као стручни сарадник на предмету глуме.

Из брака са Радивојем Буквићем има сина Данила.. Њена породица са очеве стране је католичке вере, а са мајчине стране православна. У другом браку је родила ћерку Олгу.

Улоге

Позоришне представе

Филмографија 

|- style="background:Lavender; text-align:center;"
| colspan="4" | 2000-е
|-
| 2007. || Клопка || Алиса
|-
| 2008. || Психологијално (кратки филм) || девојка
|-
|- style="background:Lavender; text-align:center;"
| colspan="4" | 2010-е
|-
| 2012. || Наследник (кратки филм) ||
|-
| 2012. || Идентитет (кратки филм) || Уна Хорнић
|-
| 2012. || Супермаркет бајка (кратки филм) ||
|-
| 2013. || Где је Нађа? || Ана
|-
| 2013. || До границе (кратки филм) || она
|-
| 2013. || Да ли верујеш у љубав после љубави (кратки филм) ||
|-
| 2013. || Фалсификатор || Љубинкова девојка
|-
| 2013. || Отворена врата (серија) || хостеса
|-
| 2013—2015. || Будва на пјену од мора (серија) || Сенка
|-
| 2017. || Нигде || Наташа
|-
| 2017—2019. || Сенке над Балканом (серија) || Маја Давидовић
|-
| 2018. || Војна академија (серија) || др Александра Мандић
|-
|- style="background:Lavender; text-align:center;"
| colspan="4" | 2020-е
|-
| 2020. || Луд, збуњен, нормалан (серија) || Сабрина
|-
| 2020. || 12 речи (серија) || Даница Влаховић
|-
| 2020. || Пред нама (кратки филм) || Дуња
|-
| 2021. || Време зла (серија) || Кнегиња Олга Карађорђевић
|-
| 2022. || Here Be Dragons || Мира Вучковић
|-
| 2022. || Теленовела (серија) || Светлана
|}

Награде и признања 
 Награда из фонда Дара Чаленић за најбољу младу глумицу у представи Радници умиру певајући на 57. Стеријином позорју, 2012. године.

Референце

Литература

Спољашње везе 
 Марија Бергам Театрослов на сајту Музеја позоришне уметности
 Марија Бергам на сајту Југословенског драмског позоришта
 Марија Бергам на сајту Народног позоришта Сомбор
 Марија Бергам на сајту Фестивала глумачких остварења „Филмски сусрети“
 Марија Бергам  на сајту Netfilm.tv
 Марија Бергам на сајту Pozorista.com
 Марија Бергам на сајту Tickets.rs
 Марија Бергам на сајту Biografija.org

Рођени 1991.
Срби у Црној Гори
Срби католици
Глумци из Котора
Српске глумице
Бивши студенти Универзитета уметности у Београду
Глумци и глумице Народног позоришта у Београду
Глумци и глумице Народног позоришта Сомбор